โต้หั่นเครดิต'สมคิด'ยันพื้นฐานยังดี
"สมคิด"โต้ฟิทช์ไม่หั่นเครดิต แค่เตือนแนวโน้มเป็นลบ เพราะสินเชื่อตก
3 ต.ค. 2558

"สมคิด"โต้ฟิทช์ไม่หั่นเครดิต แค่เตือนแนวโน้มเป็นลบ เพราะสินเชื่อตก
นายสมคิด จาตุศรีพิทักษ์ รองนายกรัฐมนตรี เปิดเผยกรณีที่มีข่าวว่า บริษัทจัดอันดับเครดิต ฟิทช์ เรทติ้งส์ จะลดอันดับความน่าเชื่อถือของประเทศไทยลงจากระดับ BBB+ ว่า ได้ตรวจสอบรายละเอียดแล้ว ฟิทช์ไม่ได้จะปรับลดความน่าเชื่อถือ และเนื้อหาหลักยังคงเสถียรภาพของประเทศไทย BBB+ เหมือนเดิม แต่มีการมองว่าภาคธนาคารปล่อยสินเชื่อลดลง จึงเตือนว่าอาจมีแนวโน้มเป็นลบในอนาคต หากไม่สามารถปล่อยสินเชื่อได้หากไม่สามารถปล่อยสินเชื่อได้
"ปี 2540 ไทยถูกลดเครดิต เพราะธุรกิจเจ๊ง สภาพคล่องไม่มี แต่ตอนนี้ดีมานด์ภายในอ่อนแอ ทีมเศรษฐกิจก็ผลักดันอยู่ แต่ที่เขาเตือน คือ หากสินเชื่อธนาคารตกต่อ ก็มีแนวโน้มว่าข้างหน้าเป็นลบ ไม่เกี่ยวกับตัวประเทศ" นายสมคิด ระบุ
นายสมคิด ย้ำว่า พื้นฐานเศรษฐกิจไทยยังแข็งแรง โดยเฉพาะภาคธนาคารแข็งแรงมาก ขณะที่การจะปรับลดเครดิตประเทศ ฟิทช์ไม่ได้พิจารณาเฉพาะอัตราการขยายตัวทางเศรษฐกิจ แต่พิจารณาทั้งปัจจัยการเมือง พื้นฐานของประเทศ และนโยบายประเทศ ส่วนการที่เวิลด์ อีโคโนมิก ฟอรั่ม (WEF) ลดอันดับขีดความสามารถการแข่งขันของไทยลง อาจเป็นเพราะไม่มีผู้ประสานข้อมูลเหมือนมาเลเซีย เมื่อนักลงทุนที่อัดอั้นจากภาครัฐให้ข้อมูลทางลบ คะแนนจึงออกมาไม่ดี